**Τρίπολη,…./…./……..**

**ΣΧΕΔΙΟ**

**Προγραμματικής Σύμβασης του άρθρου 100 του Ν.3852/2010 μεταξύ της Περιφέρειας Πελοποννήσου, του Δήμου Τρίπολης και του Περιφερειακού Ταμείου Ανάπτυξης της Περιφέρειας Πελοποννήσου για την Πράξη «Εργασίες αποκατάστασης και συντήρησης του οδοστρώματος επί της επαρχιακής οδού Τρίπολης – Περιθωρίου – Επάνω Χρέπας»**

**Προγραμματική Σύμβαση**

Στην Τρίπολη σήμερα την…./…./…….. μεταξύ των παρακάτω συμβαλλομένων:

1. της Περιφέρειας Πελοποννήσου, που εδρεύει στην Τρίπολη, Πλατεία Εθν. Μακαρίου, Τ.Κ 22100 με ΑΦΜ 998037420, όπως εκπροσωπείται νόμιμα από τον Περιφερειάρχη κ. Πέτρο Τατούλη, ως «Φορέας υλοποίησης»
2. Του Δήμου Τρίπολης που εδρεύει στην Τρίπολη, Τ.Κ 22100 με ΑΦΜ ...................., ΔΟΥ: Τρίπολης, όπως εκπροσωπείται νόμιμα από τον Δήμαρχο κ. Δημήτριο Παυλή, ως «κύριος του έργου»
3. του Περιφερειακού Ταμείου Ανάπτυξης της Περιφέρειας Πελοποννήσου, που εδρεύει στην Τρίπολη, Τ.Κ. 22 100 και εκπροσωπείται νόμιμα από τον Περιφερειάρχη Πελοποννήσου, κ. Πέτρο Τατούλη, ως «Υπόλογος»

και έχοντας υπόψη,

Α. Την κείμενη Εθνική και Κοινοτική Νομοθεσία και ειδικότερα τις παρακάτω διατάξεις όπως αυτές ισχύουν κάθε φορά:

1. Το Ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007-2013» (ΦΕΚ 267 Α/3-12-2007) και ειδικότερα το άρθρο 22 παρ. 3 αυτού, όπως τροποποιήθηκε με το άρθρο 10 παρ. 13 του Ν. 3840/2010.
2. Το Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως ισχύει.
3. Το Ν. 4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης Εμβάθυνση της Δημοκρατίας Ενίσχυση της Συμμετοχής Βελτίωση της οικονομικής και αναπτυξιακής λειτουργίας των Ο.Τ.Α.», όπως ισχύει
4. Τις διατάξεις του Ν. 4412/2016 (ΦΕΚ Α’ 147 / 08-08-2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (όπως ισχύει μετά τους Ν. 4430/2016, 4431/2016 και 4441/2016 και τις διορθώσεις σφαλμάτων των ΦΕΚ Α΄ 200 / 24-10-2016 και Α΄ 206 / 03-11-2016)
5. Το Π.Δ. 131/2010 «Οργανισμός της Περιφέρειας Πελοποννήσου».
6. Το Π.Δ. 139/2010 (ΦΕΚ 232/τ.Α΄/27.12.2010) «Οργανισμού της Αποκεντρωμένης Διοίκησης Πελοποννήσου-Δυτικής Ελλάδας & Ιονίου.»
7. Την αριθ. Πρωτ. 32287/32/1-11-1999 εγκύκλιο του ΥΠ.ΕΣ.Δ.Δ.Α. για την σύνταξη προγραμματικών συμβάσεων
8. Τον Στρατηγικό Σχεδιασμό του Επιχειρησιακού Προγράμματος της Περιφέρειας Πελοποννήσου 2014-2020
9. Τις πιστώσεις 2014ΕΠ52600001 του Προγράμματος Δημοσίων Επενδύσεων

Β. Τις κατωτέρω αποφάσεις των οικείων Συμβουλίων των συμβαλλόμενων μερών :

1. Την υπ’ αριθ. ………/….-….-2018 (ΑΔΑ : ………………….) απόφαση του Περιφερειακού Συμβουλίου Πελοποννήσου περί έγκρισης σκοπιμότητας και των όρων της Προγραμματικής Σύμβασης , καθώς και εξουσιοδότησης του Περιφερειάρχη, κ. Πέτρου Τατούλη για την υπογραφή της παρούσας.
2. Την υπ’ αριθ. ………………./…..-……-2018 (ΑΔΑ:………………………….) απόφαση του Δημοτικού Συμβουλίου του Δήμου Τρίπολης περί έγκρισης σκοπιμότητας και των όρων της Προγραμματικής Σύμβασης , καθώς και εξουσιοδότησης του…………………………… για την υπογραφή της παρούσας.
3. Την υπ’ αριθ. ………………./…..-……-2018 (ΑΔΑ:………………………….) απόφαση του Διοικητικού Συμβουλίου του Περιφερειακού Ταμείου Ανάπτυξης Περιφέρειας Πελοποννήσου περί έγκρισης σκοπιμότητας και των όρων της Προγραμματικής Σύμβασης , καθώς και εξουσιοδότησης του…………………………… για την υπογραφή της παρούσας.

**1. Περιεχόμενο Προγραμματικής Σύμβασης**

Η παρούσα σύμβαση είναι προγραμματική και περιέχει :

* Περιεχόμενο Προγραμματικής Σύμβασης
* Προοίμιο
* Αντικείμενο της Προγραμματικής Σύμβασης
* Υποχρεώσεις και Δικαιώματα των Συμβαλλομένων
* Οι πόροι, τα ποσά χρηματοδότησης και ο τρόπος πληρωμής
* Χρονοδιαγράμματα Υλοποίησης
* Κοινή Επιτροπή Παρακολούθησης της Σύμβασης
* Ρήτρες
* Επίλυση Διαφορών
* Ειδικοί Όροι
* Τελικές Διατάξεις

**2.Προοίμιο**

Η Περιφέρεια Πελοποννήσου δια της Περιφερειακής Ενότητας Αρκαδίας, ο Δήμος Τρίπολης και το Περιφερειακό Ταμείο Ανάπτυξης με γνώμονα την αναβάθμιση των υποδομών και στόχο τη βελτίωση της ποιότητας ζωής των κατοίκων, την ενίσχυση του εισοδήματος και της οικονομίας της περιοχής και την προσέλκυση μεγαλύτερου αριθμού επισκεπτών προτίθενται να προχωρήσουν στη διαδικασία χρηματοδότησης και εκτέλεσης εργασιών αποκατάστασης και συντήρησης του οδοστρώματος επί της επαρχιακής οδού Τρίπολης – Περιθωρίου – Επάνω Χρέπας.

Σύμφωνα με τις διατάξεις του Άρθρου 100 του Ν.3852/2010 όπως ισχύει η Περιφέρεια Πελοποννήσου δια της Περιφερειακής Ενότητας Αρκαδίας, ο Δήμος Τρίπολης και το Περιφερειακό Ταμείο Ανάπτυξης προβαίνουν στη σύναψη της παρούσας Προγραμματικής Σύμβασης με την οποία προσδιορίζουν το γενικό πλαίσιο και τους ειδικούς όρους για την εκτέλεση του αντικειμένου της.

 **3.Αντικείμενο της Προγραμματικής Σύμβασης**

Με την παρούσα Προγραμματική Σύμβαση επιδιώκεται η συνεργασία των συμβαλλομένων με σκοπό την υλοποίηση των παραπάνω από τη Δ/νση Τεχνικών Π.Ε. Αρκαδίας, η οποία ως Διευθύνουσα Υπηρεσία είναι ο αρμόδιος φορέας για την εκτέλεση του ως ανω έργου.

Πιο συγκεκριμένα με την παρούσα θα υλοποιηθούν από την Διεύθυνση Τεχνικών έργων Π.Ε. Αρκαδίας οι κάτωθι εργασίες:

* Χωματουργικών: Αρχικά θα γίνουν εκσκαφές, καθαρισμός και μόρφωση των ταφρών όπου η χιλιομετρική θέση των επεμβάσεων θα υποδειχθεί από την Διευθύνουσα Υπηρεσία.
* Τεχνικών: Θα κατασκευασθεί επενδεδυμένη τάφρος με σκυρόδεμα κατηγορίας C16/20 για την ομαλή απομάκρυνση των όμβριων υδάτων και την προστασία της οδού, επίσης θα κατασκευαστούν τοίχοι αντιστήριξης σε σημεία όπου χρήζουν ανάγκης σύμφωνα με τις υποδείξεις της Διευθύνουσας Υπηρεσίας.
* Ασφαλτικών: Σε σημεία όπου κρίνεται αναγκαίο για την σωστή αποκατάσταση και συντήρηση της οδού θα διαστρωθεί ασφαλτική ισοπεδωτική στρώση.
* Σήμανσης: Θα κατασκευαστεί οριζόντια σήμανση (διαγράμμιση) για την ασφαλέστερη χρήση της οδού σύμφωνα με τις υποδείξεις της Διευθύνουσας Υπηρεσίας.

**4. Πόροι και ποσά χρηματοδότησης – Τρόπος πληρωμής**

Ο συνολικός προϋπολογισμός της εκτέλεσης των προβλεπόμενων από το άρθρο 3 και το ΠΑΡΑΡΤΗΜΑ Ι της παρούσας Σύμβασης υπηρεσιών και εργασιών ανέρχεται στο ποσό των ογδόντα χιλιάδων ευρώ (80.000,00 €) συμπεριλαμβανομένου του Φ.Π.Α. Ο προϋπολογισμός των επιμέρους εργασιών αποτυπώνεται στο ΠΑΡΑΡΤΗΜΑ Ι που αποτελεί αναπόσπαστο μέρος αυτής.

Οι πόροι για την υλοποίηση της προγραμματικής σύμβασης θα προέρχονται από την Περιφέρεια Πελοποννήσου δια του Περιφερειακού Ταμείου Ανάπτυξης Περιφέρειας Πελοποννήσου και συγκεκριμένα από Εθνικούς πόρους ύψους ογδόντα χιλιάδων ευρώ (80.000,00€) για την πληρωμή ισόποσης δαπάνης σε βάρος της πίστωσης του 2014ΕΠ52600001.

**5. Υποχρεώσεις και Δικαιώματα των Συμβαλλομένων**

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

Η Περιφέρεια Πελοποννήσου δια της Διεύθυνσης Τεχνικών Π.Ε. Αρκαδίας ως Φορέας Υλοποίησης του Έργου αναλαμβάνει:

* Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλιστεί η αρτιότητα της διαδικασίας
* τη διενέργεια διαδικασιών ανάθεσης και επιλογής αναδόχου, σύμφωνα με τη νομοθεσία Δημοσίων Συμβάσεων (διαγωνισμοί, αξιολόγηση προσφορών, υπογραφή συμβάσεων)
* την έκδοση των αναγκαίων εγκρίσεων στο μέτρο που αυτό απαιτείται από την ισχύουσα νομοθεσία
* τη διαχείριση και παρακολούθηση της υλοποίησης του Έργου
* την παραλαβή του Έργου στο σύνολό του (στις περιπτώσεις τεχνικών έργων έως την οριστική παραλαβή του)
* την παράδοση του Έργου σε πλήρη λειτουργία στον Κύριο του Έργου με πλήρη τεχνική και οικονομική τεκμηρίωση
* να ορίσει τον εκπρόσωπό της και τον αναπληρωτή του στην Κοινή Επιτροπή Παρακολούθησης της Σύμβασης σύμφωνα με το άρθρο 7 της παρούσας.
* τη διαβίβαση αιτημάτων προς το Υπουργείο Οικονομίας, Ανάπτυξης, & Τουρισμού για την εξασφάλιση των αναγκαίων πιστώσεων για τη χρηματοδότηση του Έργου μέσω του Π.Δ.Ε., εντός των εκάστοτε εγκεκριμένων ορίων πληρωμών
* τη μέριμνα για την ενημέρωση του κοινού και την προβολή του Έργου, σε συνεργασία με τον Κύριο του Έργου
* Να προβεί στην αναζήτηση της ειδικής απαιτούμενης άδειας από την αρμόδια Λιμενική αρχή σύμφωνα με τις κείμενες διατάξεις.

Το Περιφερειακό Ταμείο Ανάπτυξης ως Υπόλογος του Έργου αναλαμβάνει :

* Την παρακολούθηση των χρηματορροών της Προγραμματικής σύμβασης.
* Την εκτέλεση πληρωμών σε βάρος του προϋπολογισμού του Έργου
* Να ορίσει τον εκπρόσωπό του με τον αναπληρωτή του στην Κοινή Επιτροπή Παρακολούθησης του άρθρου 7.

Ο Δήμος Τρίπολης ως Κύριος του Έργου αναλαμβάνει:

* Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.
* Να παρέχει στην Περιφέρεια Πελοποννήσου τις αναγκαίες πληροφορίες και μελέτες που έχει στη διάθεσή του
* Να ορίσει τον εκπρόσωπό του στην Κοινή Επιτροπή Παρακολούθησης της Σύμβασης σύμφωνα με το άρθρο 7 της παρούσας.
* Να διασφαλίσει τη διαθεσιμότητα στελεχών του που γνωρίζουν σε βάθος τις δομές και τις λειτουργικές διαδικασίες στην Διεύθυνση Τεχνικών Έργων Έδρας Περιφέρειας Πελοποννήσου όπου αυτό κριθεί απαραίτητο
* Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου.
* Να θέσει στη διάθεση του Φορέα Υλοποίησης τυχόν διαθέσιμο προσωπικό του, το οποίο δύναται να υποστηρίξει την επίβλεψη του Έργου.
* Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου.
* Να διασφαλίσει τη λειτουργία του Έργου μετά την ολοκλήρωσή του είτε αναλαμβάνοντας ο ίδιος τη λειτουργία του είτε αναθέτοντας αυτήν σε τρίτο φορέα, καθώς επίσης και τη συντήρηση του έργου και την αποκατάσταση ζημιών που μπορεί να προκληθούν από τη χρήση του και δεν θα οφείλονται σε κακοτεχνία.
* Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου.

**6.Χρονοδιάγραμμα Υλοποίησης**

1. Η διάρκεια ισχύος της παρούσας σύμβασης αρχίζει από την υπογραφή της έως την ημερομηνία λήξης των υποχρεώσεων του αναδόχου σύμφωνα με την σύμβαση που θα υπογραφεί για το σκοπό αυτό και δεν θα είναι μικρότερη των έξι (6) μηνών.
2. Το χρονοδιάγραμμα μπορεί να τροποποιείται με απόφαση της κοινής επιτροπής ανάλογα με την πορεία του φυσικού αντικειμένου.

**7.Κοινή Επιτροπή Παρακολούθησης της Σύμβασης**

Για την παρακολούθηση εκτέλεσης της παρούσας σύμβασης συστήνεται Κοινή Επιτροπή Παρακολούθησης της Προγραμματικής Σύμβασης, με έδρα την Τρίπολη.

Η Κοινή Επιτροπή Παρακολούθησης αποτελείται από τους:

* κ. …………………………………., Περιφερειακό Σύμβουλο, εκπρόσωπο της Περιφέρειας Πελοποννήσου, με αναπληρωτή του τον κ. ……………………………….., Περιφερειακό Σύμβουλο,
* κ. …………………………. Περιφερειακό Σύμβουλο, εκπρόσωπο της Περιφέρειας Πελοποννήσου, με αναπληρωτή του τον κ. ……………………………….., Περιφερειακό Σύμβουλο,
* κ. …………………………………, υπάλληλο του Περιφερειακού Ταμείου Ανάπτυξης της Περιφέρειας Πελοποννήσου, εκπρόσωπο του Περιφερειακού Ταμείου Ανάπτυξης της Περιφέρειας Πελοποννήσου, με αναπληρωτή ………………………………..
* κ. ………………………….Eκπρόσωπος του Δήμου Τρίπολης με αναπληρωτή ……………………..

 Αντικείμενο της Κοινής Επιτροπής είναι η παρακολούθηση της τήρησης των όρων της προγραμματικής σύμβασης, υποβοήθηση της υλοποίησης του αντικειμένου αυτής, η επίλυση κάθε διαφοράς μεταξύ των συμβαλλόμενων μερών, σχετικής με την ερμηνεία των όρων ή τον τρόπο εφαρμογής.

* + - 1. Πρόεδρος της Κοινής Επιτροπής Παρακολούθησης ορίζεται ο εκπρόσωπος της Περιφέρειας Πελοποννήσου. Ο Πρόεδρος έχει την ευθύνη σύγκλησης των συνεδριάσεων της Επιτροπής Παρακολούθησης καθώς και της υλοποίησης των αποφάσεων αυτής.
			2. Στην πρόσκληση της συνεδρίασης, γράφονται τα θέματα της ημερήσιας διάταξης και ειδοποιούνται τα μέλη έγκαιρα με τον προσφορότερο τρόπο.
			3. Σε περίπτωση κωλύματος τακτικού μέλους της Επιτροπής να συμμετέχει, ειδοποιεί με ευθύνη του το νόμιμο αναπληρωτή του.
			4. Συγχρόνως, μαζί με την πρόσκληση αποστέλλεται κάθε αναγκαίο πληροφοριακό υλικό για ενημέρωση των μελών.
			5. Έργο της Κοινής Επιτροπής Παρακολούθησης είναι η υλοποίηση της Προγραμματικής Σύμβασης, η εποπτεία της εκτέλεσης των προβλεπόμενων ενεργειών ως συνόλου και η λήψη αποφάσεων για κάθε ζήτημα που τυχόν δε ρυθμίζεται με τη σύμβαση αυτή.
			6. Η Κοινή Επιτροπή στο διάστημα υλοποίησης του αντικειμένου της σύμβασης θα συνεδριάσει δύο φορές τουλάχιστον ή οποτεδήποτε ζητηθεί από οποιοδήποτε μέλος αυτής, για την παρακολούθηση της πορείας υλοποίησης και παραλαβή του φυσικού αντικειμένου του έργου.
			7. Τα συμβαλλόμενα μέρη διατηρούν το δικαίωμα αλλαγής του εκπροσώπου τους στην Επιτροπή. Στην περίπτωση αυτή οφείλουν έγκαιρα να γνωστοποιήσουν την αλλαγή αυτή εγγράφως στα λοιπά συμβαλλόμενα μέρη.
			8. Η επιτροπή αποφασίζει για τυχόν τροποποιήσεις του χρονοδιαγράμματος υλοποίησης των αντικειμένων της σύμβασης, ανάλογα με την πορεία υλοποίησης.
			9. Η επιτροπή εγκρίνει την παράταση, με αιτιολογημένη και γραπτή απόφαση της χρονικής διάρκειας της προγραμματικής σύμβασης και σύμφωνα με τους όρους αυτής.
			10. Η επιτροπή βρίσκεται σε απαρτία όταν είναι παρόντα όλα τα μέλη της και συνεδριάζει στα γραφεία της Δ/νσης Τεχνικών Έργων Π.Ε. Αρκαδίας
			11. Η επιτροπή είναι δυνατόν να πλαισιώνεται μετά από σχετική απόφασή της και από ειδικό προσωπικό, που έχει γνώση του αντικειμένου της σύμβασης. Το ειδικό αυτό προσωπικό καλείται Επιστημονική Επιτροπή Παρακολούθησης της Σύμβασης, θα αποτελείται από τεχνικούς εκπροσώπους των μερών και θα εκφράζει άποψη πάνω στα ειδικά επιστημονικά θέματα, χωρίς δικαίωμα ψήφου.

**8. Ρήτρες**

Η παράβαση οποιουδήποτε από τους όρους αυτής της σύμβασης, που θεωρούνται όλοι ουσιώδεις από οποιοδήποτε από τα συμβαλλόμενα μέρη, παρέχει στο άλλο το δικαίωμα να αξιώσει αποκατάσταση των αντισυμβατικών ενεργειών σε εύλογο χρόνο. Σε περίπτωση αδυναμίας ή αμέλειας προς αποκατάσταση από της πλευράς του ενός μέρους, έχει ο αντισυμβαλλόμενος το δικαίωμα να καταγγείλει τη σύμβαση σύμφωνα με την κείμενη νομοθεσία, αξιώνοντας κάθε θετική ή αποθετική ζημία.

**9. Επίλυση Διαφορών**

Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δε θα πιλύεται από την Κοινή Επιτροπή παρακολούθησης της παρούσας σύμβασης, δύναται να επιλύεται από τα αρμόδια Δικαστήρια της Τρίπολης.

**10.Ειδικοί Όροι**

* **Υποκατάσταση:** Απαγορεύεται ρητώς στο Φορέα Υλοποίησης η υποκατάστασή του από τρίτο για την υλοποίηση του Έργου. Αν χωρίσει υποκατάσταση, τότε ο Φορέας Υλοποίησης ευθύνεται για κάθε πταίσμα του τρίτου έναντι του Κυρίου του Έργου, ενώ συγχρόνως λύεται η παρούσα από υπαιτιότητα του Φορέα Υλοποίησης.
* **Πνευματικά δικαιώματα:** Όλα τα έγγραφα (σχέδια, μελέτες, στοιχεία κ.ο.κ.) που θα συνταχθούν από το Φορέα Υλοποίησης (και τους προστηθέντες και αντισυμβαλλομένους του) στο πλαίσιο εκτέλεσης της παρούσας Σύμβασης και των συμβάσεων που θα υπογράψει ο Φορέας Υλοποίησης στο πλαίσιο υλοποίησης του Έργου θα ανήκουν στην ιδιοκτησία του Κυρίου του Έργου, ο οποίος έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στον Κύριο του Έργου κατά το χρόνο παράδοσης του Έργου ή αλλιώς κατά την καθ’ οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται στον Κύριο του Έργου χωρίς την καταβολή αμοιβής.
* **Εμπιστευτικότητα:** Καθ’ όλη τη διάρκεια ισχύος της σύμβασης, αλλά και μετά τη λήξη ή λύση αυτής, ο Φορέας Υλοποίησης (και οι προστηθέντες του) αναλαμβάνει την υποχρέωση να μη γνωστοποιήσει σε τρίτους, συμπεριλαμβανομένων των εκπροσώπων του ελληνικού και διεθνούς τύπου, χωρίς την προηγούμενη έγγραφη συγκατάθεση του Κυρίου του Έργου, οποιαδήποτε έγγραφα ή πληροφορίες που θα περιέλθουν σε γνώση του κατά την υλοποίηση του Έργου και την εκπλήρωση των υποχρεώσεών του.

**11. Τελικές Διατάξεις**

1. Καμία τροποποίηση της προγραμματικής σύμβασης ή επέκταση της, λόγω ανάγκης εκτέλεσης συμπληρωματικών εργασιών δεν αναγνωρίζεται χωρίς έγγραφο που υπογράφεται από εκπροσώπους των συμβαλλομένων μερών που στην προκειμένη περίπτωση είναι τα μέλη της Κοινής Επιτροπής, τα οποία αποφασίζουν σχετικά.
2. Η για οποιαδήποτε λόγο ή αιτία μη άσκηση των δικαιωμάτων ή παράλειψη υποχρεώσεων από οποιοδήποτε συμβαλλόμενο μέρος ή ανοχή καταστάσεων αντίθετων προς την προγραμματική σύμβαση ή καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος δεν μπορεί να θεωρηθεί ως παραίτηση των συμβαλλομένων μερών, από δικαιώματα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη που δεν αναγνωρίζονται από την παρούσα.
3. Η παράβαση οποιουδήποτε από τους όρους αυτής της σύμβασης, που θεωρούνται όλοι οι ουσιώδεις ή η παράβαση των διατάξεων του νόμου και της καλής πίστης από οποιονδήποτε από τα συμβαλλόμενα μέρη, παρέχει στα υπόλοιπα το δικαίωμα να καταγγείλουν τη σύμβαση και να αξιώσουν κάθε θετική ή αποθεματική ζημιά τους.
4. Η Κ.Ε. Παρακολούθησης της σύμβασης αποφαίνεται, κατόπιν σχετικής αίτησης των συμβαλλομένων μερών, για την αναγνώριση αποζημίωσης για τυχόν θετικές ζημιές, μη οφειλόμενες σε δική τους υπαιτιότητα.
5. Ταυτόχρονα ο συμβαλλόμενος που είναι υπεύθυνος για την οικονομική διαχείριση και καταβολή των αναγκαίων πόρων υποχρεούται να της καταβάλει το ποσό που αντιστοιχεί στις υπηρεσίες που προσέφερε, συμψηφίζοντάς το με τα ποσά που έχει ήδη καταβάλλει .
6. Η διαδικασία καταγγελίας της σύμβασης προϋποθέτει την έγγραφη ειδοποίηση του συμβαλλόμενου ώστε να απαντήσει εγγράφως και σε εύλογο χρονικό διάστημα, το οποίο δεν μπορεί να υπερβαίνει τις 20 ημέρες από την παραλαβή τη έγγραφης ειδοποίησης.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τέσσερα (4) πρωτότυπα, έλαβε δε κάθε συμβαλλόμενος από ένα (1) και ένα η Δ/νση Τεχνικών Έργων Π.Ε. Αρκαδίας.

**Τα συμβαλλόμενα μέρη**

**Για την**

**Περιφέρεια Πελοποννήσου**

**Για το**

**Δήμο Τρίπολης**

**Για το**

**Περιφερειακό Ταμείο Ανάπτυξης της Περιφέρειας Πελοποννήσου**

**Παράρτημα Ι**

 **Κατηγορίες Εργασιών (ενδεικτικός κατά προσέγγιση προϋπολογισμός)**

|  |  |
| --- | --- |
|  |  |
| **ΣΥΝΟΠΤΙΚΟΣ ΠΡΟΫΠΟΛΟΓΙΣΜΟΣ ΠΡΑΞΗΣ «Εργασίες αποκατάστασης και συντήρησης του οδοστρώματος επί της επαρχιακής οδού Τρίπολης – Περιθωρίου – Επάνω Χρέπας»** |
|  |
| **ΠΕΡΙΓΡΑΦΗ** | **ΚΟΣΤΟΣ** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Άθροισμα δαπανών εργασιών κατά τη μελέτη Σσ :** |  |
| **Γ.Ε & Ο.Ε. 18% Χ Σσ :** |  |
| **Συνολική Δαπάνη Έργου κατά τη μελέτη ΣΣ :** |  |
| **Απρόβλεπτα 15% Χ ΣΣ :** |  |
| **Σύνολο Σ1 :** |  |
| **Αναθεώρηση :** |  |
| **Σύνολο Δαπάνης του Έργου κατά τη μελέτη (χωρίς ΦΠΑ) Σ2 :** |  |
| **Φ.Π.Α. 24% :** |  |
| **ΓΕΝΙΚΟ ΣΥΝΟΛΟ (ΜΕ ΦΠΑ) :** | **80.000,00** |

**Παράρτημα ΙΙ**

**ΕΚΤΙΜΩΜΕΝΗ ΔΙΑΡΚΕΙΑ- ΧΡΟΝΟΔΙΑΓΡΑΜΜΑ**

|  |  |
| --- | --- |
| **Έναρξη Προγραμματικής Σύμβασης** | **Ημερομηνία υπογραφής από τα συμβαλλόμενα μέρη** |
| **Διαδικασία δημοπράτησης και ανάδειξη αναδόχου( από υπογραφή προγραμματικής μέχρι υπογραφή συμφωνητικού)** | **.. μήνες** |
| **Διάρκεια σύμβασης (χρόνος εκτέλεσης των εργασιών του έργου)**  | **.. μήνες** |
| **Χρόνος εγγύησης (από τη βεβαίωση περατώσεως έως το υποχρεωτικό για τον ανάδοχο διάστημα συντήρησης)** | **.. μήνες** |
| **Οριστική παραλαβή(μετά την πάροδο του χρόνου εγγύησης)** | **.. μήνες** |
| **Συνολική εκτιμώμενη διάρκεια** | **6 μήνες** |